Ristleja Moskva uppumine

Raketiristleja Moskva, Venemaa Musta mere laevastiku lipulaev, uppus 14. aprillil 2022 Venemaa-Ukraina sõja ajal. Ukraina teatel läks laev põhja nende raketirünnaku tagajärjel, Venemaa teatel tulekahjust tingitud plahvatuse tõttu. Sõltumata laevahuku põhjusest on vaatlejad seda hinnanud oluliseks psühholoogiliseks võiduks Ukrainale ja kaotuseks Venemaale ning vähemal määral ka Venemaa mereväe sõjalist võimekust nõrgendavana.

Taust
186 m pikkune raketiristleja, mis algselt kandis nime Slava ('kuulsus'), lasti vette 1979. aastal MõkolajivisSõja 50. päev: Venemaa Musta mere lipulaev Moskva uppus. ERR, 14. aprill 2022 ja oli plaanitud saatelaevaks tollal ehitatavatele Nõukogude lennukikandjatele. Nõukogude ajal tegutses ta sageli NSV Liidu mereväe Vahemere eskaadri (5. eskaader) koosseisus ning laeva kasutati peamiselt staabi- ja juhtimisalusena.Pentagoni esindaja: meil pole tõendeid, et Moskvat oleksid tabanud ukrainlaste raketid, ristleja liigub omal jõul Sevastopolisse remonti. Delfi, 14. aprill 2022 1995. aastal nimetati laev ümber Moskvaks ja 1998. aastal naasis ta pärast uuendustöid teenistusse.Russian warship sinks in the Black Sea after Ukraine claims it was hit by a missile. CNN, 14. aprill 2022 2000. aastal sai Moskva Venemaa Musta mere laevastiku lipulaevaks. 2015. aastal Süüria kodusõja ajal juhiti sealt Venemaa laevastikku Vahemerel.Russian warship 'Moskva' has sunk — What do we know?. Deutsche Welle, 14. aprill 2022 Aastatel 2018–2020 moderniseeriti laeva põhjalikult. 2022. aastal Venemaa sissetungi ajal Ukrainasse osales laev Ukraina teatel Ussisaare vallutamisel ja seetõttu kujutati teda saare kaitsjatele pühendatud postmargil.Uppunud sõjalaeva Moskva kohta napib endiselt teateid. ERR, 15. aprill 2022

Uppumine
Ukraina teated
2022. aasta 13. aprilli õhtul teatasid Odessa sõjaväeadministratsiooni juht Maksõm Martšenko ja Ukraina Presidendi Kantselei nõunik Oleksi Arestovõtš, et Ukraina tabas laeva kahe oma Neptuni laevatõrje raketiga, mis põhjustasid suuri kahjustusi ja tekitasid tulekahju.PIHTAS-PÕHJAS | Skeemid ja kronoloogia, kuidas ukrainlastel õnnestus sõjalaev Moskva vanakooli raketiga hävitada. Delfi, 18. aprill 2022 14. aprilli hommikul tuli teade Odessa sõjalise administratsiooni esindajalt, et Moskvat ei tabanud mitte raketid Neptun, vaid Suurbritannialt saadud Ameerika-päritolu Harpoon raketid.VIDEO | Vene kaitseministeerium: ristleja Moskva läks kummuli ning uppus. Delfi, 14. aprill 2022 Maksõm Martšenko ütles, et ristlejal olevat tulekahju pole kustutada õnnestunud. Ukraina Lõuna sõjaväeringkonna pressiesindaja ütles samal päeval, et Neptun rakettide tabamused tekitasid laevale märkimisväärseid purustusi, tekkis põleng ja kuigi teised laevad üritasid aidata, lükkasid torm ja võimas laskemoona plahvatus ristleja kummuli ning see hakkas uppuma.Saska: Vene sõjalaeva Moskva pildilt kadumisel suurt mõju pole. ERR, 14. aprill 2022 Ukraina president Volodõmõr Zelenskõi ütles CNN-ile antud intervjuus Ukraina rolli kohta laeva uppumises, et ajalugu annab selgust, mis sellega juhtus.Sõja 52. päev: Zelenski sõnul on olukord Mariupolis väga keeruline. ERR, 16. aprill 2022Exclusive: Zelensky says world should be prepared for possibility Putin could use nuclear weapons. CNN, 16. aprill 2022 Ukraina ekspertide sõnul võisid uppunud laeval olla ka tuumalõhkepead. Oleksi Arestovõtši väitel võis laeval olla 510 meremeest.Russian warship: Moskva sinks in Black Sea. BBC News, 15. aprill 2022 Ukraina piirivalve rannakaitse pressiesindaja Natalja Gumenjuk ütles 15. aprillil, et torm ei võimaldanud Venemaal meeskonda "rahulikult" evakueerida. Ukraina siseministri nõuniku Anton Heraštšenko sõnul hukkus plahvatuse ja põlengu ajal laeva kapten Anton Kuprin, sama isik, kes ajalehe The Guardian andmeil andis sõja esimesel päeval käsu Ussisaart pommitada.Ukraine braces for revenge attacks from Russia after Moskva sinking. Guardian, 15. aprill 2022 Ukraina kuulutas uppunud laeva aprilli viimasel dekaadil riikliku veealuse kultuuripärandi objektiks nr 2064.Ukraine Names Sunken Russian Warship Moskva A National Heritage Site. Forbes, 22. aprill 2022

Venemaa teated
pisi|Video ristlejalt Moskva 2015. aastal
Ööl vastu 14. aprilli teatas Venemaa kaitseministeerium, et tulekahju, mille põhjuseid veel uuritakse, põhjustas Moskval lõhkeainelao plahvatuse, laev sai tugevaid kahjustusi ja selle meeskond evakueeriti. Päeval teatas Kaitseministeerium, et Moskva on pinnal, tulekahju lokaliseeritud, põhirelvastus kannatada ei saanud ja laeva pukseeritakse Sevastopolisse. 14. aprilli õhtul teatas Kaitseministeerium, et tormisel merel pukseerimise ajal kaotas ristleja plahvatusest tingitud tulekahju järel tekkinud laevakere vigastuste tõttu stabiilsuse ja uppus. Laeva ründamist teadetes ei mainitud. Lisati, et Moskva meeskond evakueeriti täielikult teistele Musta mere laevastiku laevadele. Venemaa riikliku uudisteagentuuri TASS teatel viidi meeskond Sevastopolisse. Seal peeti ka uppunud laevale pühendatud mälestustseremoonia. 16. aprillil avaldas Kaitseministeerium video, millel kirjelduse järgi oli Moskva meeskond paraadil Sevastopolis, kus nendega kohtusid Musta mere laevastiku juhtkond ja Venemaa mereväe ülemjuhataja Nikolai Jevmenov, kelle sõnul Moskva ohvitserid ja meeskonnaliikmed jätkavad teenistust. Videos on näha ka laeva kaptenit Anton Kuprini, kes Ukraina teatel oli surma saanud.Vene lipulaeva hukkumise selgitust ei usu isegi riigimeedia. Eesti Päevaleht, 17. aprill 2022Sunken Russian warship Moskva: What do we know?. BBC, 19. aprill 2022 Algselt teatas TASS, et "kogu meeskond" evakueeriti ja ühestki ohvrist teada ei andnud. Hiljem eemaldati artiklist sõna "kogu". 22. aprillil ütles Kaitseministeerium, et meeskonna liikmetest 1 hukkus, 27 jäi kadunuks ja 396 päästeti.Ukraine round-up: Russia admits Moskva ship losses for first time. BBC News, 23. aprill 2022Venemaa tunnistas, et osa Moskva meeskonnaliikmetest ei pääsenud eluga. Delfi, 23. aprill 2022

Teiste allikate teated ja hinnangud
Ameerika Ühendriikide valitsuse esindajad kinnitasid 14. aprillil, et 111–120 km Odessast lõunas asunud Moskval oli toimunud plahvatus, mille põhjus pole teada, kuid tõenäoliselt suudab ta omal jõul Sevastopolisse remonti jõuda, ehkki pardal paistab endiselt olevat tulekahju. Hiljem samal päeval kinnitati laeva uppumist ja eeldati, et mõned laevameeskonna liikmed said plahvatuses surma.Pentagon confirms explosion aboard Russian warship. Politico, 14. aprill 2022 15. aprillil ütlesid USA ametnikud, et Ameerika Ühendriigid usuvad nüüd versiooni, et laeva tabasid kaks Ukraina Neptuni raketti. Samas ei uskunud USA luureametnikud, et laeval oleks uppumise ajal olnud tuumarelvi.Moskva sinking: What really happened to the pride of Russia's fleet?. CNN, 15. aprill 2022

Ajalehe The Times andmeil tegi 13. aprillil enne Moskval toimunud plahvatusi Mustal merel patrull-lennu USA luurelennuk. USA sõltumatu lennuandmete analüütiku Amelia Smithi sõnul oli luurelennuki kohalolek veidi ebatavaline ja üldse lendas sel päeval Musta mere ranniku kohal veidi rohkem USA lennukeid kui tavaliselt.USA luurelennuk patrullis Mustal merel enne sõjalaeva Moskva uppumist. ERR, 20. aprill 2022

Naval Newsi avaldatud analüüsi kohaselt võib 13. aprillil kell 18.52 tehtud radarsatelliidipildil näha Moskvat Ussisaarest idas ning Odessast 80 ja Ukraina rannikust 50 meremiili kaugusel. Hinnangu kohaselt oli laev selleks ajaks juba viga saanud ja tegu oli ta viimaste tundidega pinnal. Samuti arvatakse, et laeva kaugus jäi Neptuni rakettide lennuulatusse.Satellite Image Pinpoints Russian Cruiser Moskva As She Burned. Naval News, 15. aprill 2022

14. aprilli hommikul teatas Leedu välisminister Arvydas Anušauskas, et Moskva oli välja saatnud hädakutsungi, kell 01:14 lamas külili vees, pool tundi hiljem kadus elekter, alates kella 2 evakueeris Türgi laev 54 meremeest ning kella 3 ajal teatasid Türgi ja Rumeenia laeva täielikust uppumisest. Kokku oli Anušauskase kohaselt sõjalaeval olnud 485 meeskonnaliiget.Turkish ship rescues over 50 Russian sailors from naval cruiser Moskva. TRT World, 15. aprill 2022Arvydas Anušauskase postitus Facebookis, 14. aprill 2022

Ristleja oli varustatud kolmeastmelise õhutõrjesüsteemiga, mis oleks pidanud märkama Neptuni rakette 3–4 minuti kauguselt ja andma küllaldase võimaluse nende rünnakut takistada.Are rainy days in store for Russia's Black Sea Fleet following the sinking of the Moskva?. Defence Procurement International, 19. aprill 2022 Puuduvad andmed, et meeskond oleks seda kaitsesüsteemi aktiveerinud. Tayfun Ozberki arvates ei saanud radar mingil põhjusel laeva suunas lendavat raketti märgata või kaitsemeeskond polnud valmis tuvastatud ohule adekvaatselt reageerima, mis võib osutada puudulikule väljaõppele kriisiolukorras tegutsemiseks.Analysis: Chain of Negligence caused the loss of the Moskva cruiser. Naval News, 17. aprill 2022 Kui laeva kaitsesüsteemid oleks toiminud, oleks ühe mudeldatud stsenaariumi kohaselt Ukraina pidanud samaaegselt ründama vähemalt 11 raketiga, millest 5 oleks kaitsest läbi pääsenud ja laeva piisavalt vigastanud, et see uputada.Neptunes, the MOSKVA, and How Not to Sink a Cruiser. RealClearDefense, 19. aprill 2022 Tayfun Ozberki hinnangul poleks kaks raketti tohtinud suuta laeva uputada isegi siis, kui need tabasid torpeedoarsenali või raketiheitjaid, mis plahvatust võimendas, ja meeskond oleks pidanud olema võimeline tulekahjuga toime tulema. Ka peab ta pretsedendituks Moskva-sugusel laeval tervel alusel tulekahju tekitavat laskemoona plahvatust ilma välise ründeta. Sel põhjusel ja kuna tema andmetel piirkonnas tormi polnud, peab ta Venemaa versiooni sündmustest vastuoluliseks. Carl Schuster, endine USA mereväe kapten, arvas, et kui tulekahju puhkes laeva hiiglasliku lõhkeainekoguse lähedal ja jõudis selleni, siis jäi meeskonnale vaid kaks valikut: kas see üle ujutada või laev maha jätta. On oletatud, et uppumisele võis kaasa aidata laeva meeskonnas professionaalide asemel ajateenijate kasutamine ja piisavate tuletõkkesektsioonide puudumine."Analysis | Russia's Sunken Warship Is a Warning to All Navies". Washington Post, 19. aprill 2022

Mõnede teadete kohaselt oli Moskva õhutõrje hõivatud piirkonnas lendava Ukraina Bayraktar TB2 lahingudrooni jälgimisega, mis võimaldaski Ukrainal seejärel märkamatult madalal lainete varjus lendavate rakettidega rünnata.Bayraktar drone used to ‘distract’ Russian flagship in missile attack: Reports. www.aerotime.aero, 14. aprill 2022 Forbesi ajakirjaniku David Hamblingi hinnangul on see versioon võimalik, aga ebatõenäoline, kuna Moskval olid eraldi kaitsesüsteemid õhusõidukite ja rakettide vastu. Küll võidi tema arvates drooni kasutada visuaalselt laeva asukoha määratlemiseks, et hõlbustada Neptuni rakettide kasutamist.Ukraine’s Bayraktar Drone Helped Sink Russian Flagship Moskva. Forbes, 14. aprill 2022 Naval Newsi autori Tayfun Ozberki hinnangul suutis Moskva õhukaitse jälgida ja tõrjuda korraga mitmeid kontakte, isegi kui droone oleks olnud üle ühe, ja tuvastada ka veepinna lähedal lendavaid rakette.

Video ja fotod vigastatud laevast
18. aprillil ilmus internetti lühike video ja kaks pilti kahjustatud Moskva sõjalaevast, mida mitmed asjatundjad on hinnanud ehtsateks.ESIMENE VIDEO ja FOTO | Analüütikute sõnul tabasid Vene raketiristlejat Moskva raketid. Delfi, 18. aprill 2022Photos: First Images of the Lost Russian Cruiser Moskva Emerge. The Maritime Executive, 17. aprill 2022Film and photos show Russian cruiser Moskva probably hit by missiles. The Guardian, 18. aprill 2022 Laevade jälgija Yörük Işıki arvates oli vähemalt üks fotodest tehtud Projekt 22870 päästelaevalt, mis Venemaal ka teadaolevalt Mustal merel kasutuses oli. The Telegraphi teatel postitati video internetti Telegrami kaudu Venemaa julgeolekuteenistusega seotud kanali poolt."Pictured: First images of damaged Moskva emerge as Russian families claim dozens dead". The Telegraph. 18. aprill 2022 Sky Newsi hinnangul levis see kõigepealt Venemaa sotsiaalmeedias.Ukraine war: Images of Russian warship Moskva before it sank emerge online - here's what they tell us. Sky News, 18. aprill 2022

Fotodel ja videos on näha pakpoordi kreeni vajunud laeva, millel paistab olevat tulekahju. Laeva tekil tundub olevat kahjustusi ja laevakere pakpoordis veeliinil kaks auku. Sõjandusekspertide hinnangul sobib laeva vigastuste iseloom versiooniga, et seda tabasid raketid, ehkki ei saa välistada ka teisi seletusi. Laeval pole näha päästeparvi, mis osutab, et ilmselt jäi evakueerimiseks aega ja see oli lõppenud. Meri paistab olevat suhteliselt rahulik, mis pole kooskõlas versiooniga, et laev uppus tormis.

Ohvrid
Vaatlejad on Moskva huku ohvrite hulka püüdnud hinnata kaudse info ja üksikisikute tõendamata kirjelduste põhjal. Laeval oli arvatavalt 510 meeskonnaliiget, hiljem meeskonna osalusel peetud tseremooniat näitavas videolõigus võis analüütikute hinnangul näha aga 100–250 meeskonnaliiget. Novaja Gazeta teatas, et ühe ellu jäänud meeskonnaliikme ema sõnul oli hukkunuid 40, lisaks veel hulk raskelt vigastatuid ja kadunuks jäänuid. Vabadusraadio ukrainakeelse väljaande teatel kinnitas laeva elektriku naine oma mehe surma ja ütles, et kadunuks on kuulutatud hinnanguliselt 27 meeskonnaliiget.Allikad: sõjalaeva Moskva uppumisel hukkus kümneid meremehi. ERR, 19. aprill 2022 Ühe rivistust näitava video algusest puudub heli, mida Novaja Gazeta põhjendab asjaoluga, et ülevaatuse alguses loeti määrustiku järgi ette teenistuses olevate, hukkunud ja haavatud laevnike arv.

Mõju
Sõjandusasjatundjad tõid Moskva uppumise juures esile selle psühholoogilist mõju. Eesti Mereväe ülema kommodoor Jüri Saska hinnangul on sümboolselt väga tähendusrikas uputada "lipulaev, mis on kuulutanud ennast võitmatuks ja mis kannab veel pealinna nime".Saska Vene laevast Moskva: kaks raketti ei peaks sellise suurusega laeva uputama. ERR, 18. aprill 2022 Mõttekoja Sõja-uuringute instituut hinnangul sai Ukraina sellega suure propagandavõidu. Kuna laev osales Ussisaare vallutamisel, siis demonstreeris Ukraina oma võimet anda vastulöök. Kui ka uppumise põhjus oli raketirünnaku asemel õnnetusjuhtum, siis seegi näitab Venemaa sõjaväe puudujääke. Sõja-uuringute instituudi arvates oli Venemaa valitsusel keeruline selgitada oma laevastiku ühe kõige tähtsama aluse kaotamist, juhtunut ei saa siseriiklikult varjata ja see nõrgestas võitlusvaimu.Russian Offensive Campaign Assessment, April 14. The Institute for the Study of War, 14. aprill 2022 USA presidendi riikliku julgeoleku nõuniku Jake Sullivani sõnul sundis juhtunu Venemaa valitsust valima kahe ebameeldiva seletusvariandi vahel, millest üks näitab ebakompetentsust ja teine rünnaku alla jäämist.Zelenskiy urges European countries to give up Russian oil that provides ‘blood’ money to Moscow – as it happened. Guardian, 14. aprill 2022 Mõkola Bjeljeskov Ukraina Riiklikust Strateegiauuringute Instituudist ütles, et Moskva uputamine on "võimas sümbol, mis näitab, et me oskame kõrgetasemelist relvastust efektiivselt kasutada". Suurbritannia admiral lord West kirjeldas aluse kaotust kui "väga piinlikku" juhtumit Venemaa jaoks. Julgeolekuekspert Rainer Saksa sõnul oli Moskva kaotus suur psühholoogiline löök Venemaa laevastikule ja armeele, eriti selle väejuhatusele.

Kuna Moskva peamine roll oli pakkuda teistele laevadele õhutõrje näol kaitset, siis ekspertide hinnangul muutus ülejäänud Musta mere laevastik õhurünnakute suhtes haavatavamaks ja pidi ilmselt liikuma Ukraina rannikust kaugemale, ehkki pole teada, kas Ukrainal jagub ressursse, et Venemaa laevastiku nõrgenemist ära kasutada. Rainer Saksa arvates jäi Moskva puudumise tõttu tõenäoliselt tegemata rünnak Ukraina logistikale või taristule. Tema hinnangul kahandas Moskva uppumine märkimisväärselt Venemaa laevastiku tulejõudu ja see võis mõjutada sõja edasist kulgu väga olulisel määral. Samas ei muutnud Moskva puudumine Venemaa võimet Ukraina merelt blokeerimist jätkata. Forbes Ukraina tehtud analüüsi kohaselt oli Moskva uppumine senise sõja rahaliselt kõige suurem kaotus ja selle asendamine maksaks umbes 750 miljonit USA dollarit.Вартість підбитого крейсера «Москва» – $750 млн. Forbes склав рейтинг найдорожчої російської техніки, знищеної на війні. Forbes.ua, 14. aprill 2022

Ukraina kaitseministri Oleksi Reznikovi sõnul võimaldas Moskva uputamine Ukrainal tagasi vallutada Zmijinõi saare (juulis 2022) ning alustada teravilja väljavedu Ukraina sadamatest (Musta mere teravilja algatus).

 Vaata ka 

 Maosaare lahing
 Vene sõjalaev, käi persse!

Viited

Välislingid
 Moskva sinking: US gave intelligence that helped Ukraine sink Russian cruiser - reports. BBC News, 6. mai 2022
 "Pihtas-põhjas" raketiristleja "Moskva" lugu Ajakiri Sõdur 2022-3

Kategooria:Venemaa sissetung Ukrainasse (2022)